4. sz. melléklet

**Fogalom meghatározások**

**az épület-ingatlan-földterület jellegű leltárellenőrzés során alkalmazandó besorolásokhoz:**

* **földrészletek (termőföldek, telkek)**

***„****11. § (1) Az ingatlan-nyilvántartásban földrészlet:*

*a) a föld felszínének természetben összefüggő, közigazgatási vagy belterületi határ által meg nem szakított területe, amelynek minden részén azonosak a tulajdoni vagy a vagyonkezelői (kezelési) viszonyok,*

*b) a kialakított építési telek a tulajdoni és vagyonkezelői viszonyoktól függetlenül,*

*c) az utak, terek, vasutak, csatornák elágazással és kereszteződéssel, valamint közigazgatási vagy belterületi határ által – az országos közút, vasút vagy hajózható csatorna kivételével – meg nem szakított részei, amelyek tulajdonosa vagy vagyonkezelője (kezelője) azonos.”*

*(Forrás: 1997.évi CXLI. tv. 11.§ (1) bekezd.)*

***(„termőföld:****az a földrészlet, amely a település külterületén fekszik, és az ingatlan-nyilvántartásban szántó, szőlő, gyümölcsös, kert, rét, legelő (gyep), nádas vagy fásított terület művelési ágban van nyilvántartva, kivéve, ha a földrészlet az Evt.-ben meghatározott erdőnek minősül;*

*(Forrás: 2007. évi CXXIX. tv. 2.§ 19. pont)*

***telek****: termőföldnek nem minősülő földrészlet)*

* **épületek**

*„Épület: jellemzően emberi tartózkodás céljára szolgáló építmény, amely szerkezeteivel részben vagy egészben teret, helyiséget vagy ezek együttesét zárja körül meghatározott rendeltetés vagy rendeltetésével összefüggő tevékenység, avagy rendszeres munkavégzés, illetve tárolás céljából.”*

*(Forrás: 1997.évi LXXVIII. tv. 2.§ 10.pont.)*

*„Épületek: olyan, tartós használatra készült fedett építmények, amelyek önállóan használhatók, ahová személyek belépése biztosított és emberek, állatok vagy tárgyak megóvására alkalmas vagy ilyen céllal készült.”*

*(Forrás: 9006/1999. (SK 5.) KSH Közlemény)*

* **építmények**

*építmény=műtárgy;*

*„Műtárgy: mindazon építmény, ami nem minősül épületnek és épület funkciót jellemzően nem tartalmaz (pl. út, híd, torony, távközlés, műsorszórás műszaki létesítményei, gáz-, folyadék-, ömlesztett anyag tárolására szolgáló és nyomvonalas műszaki alkotások).”*

*(Forrás: 1997. évi LXXVIII. tv. 2. § 15. pont)*

*„8. Építmények: olyan, a talajjal kapcsolatban álló szerkezetek, amelyeket építőanyagokból és alkatrészekből készítettek, és/vagy amelyen építési munkát végeztek. Ebből a szempontból a termőföld mezőgazdasági célú előkészítése, növények elültetése, vetés stb. nem tekinthető építménynek.”*

*(Forrás: 9006/1999. (SK 5.) KSH Közlemény)*